钦定古今图书集成/明伦汇编/氏族典/第189卷 > 萧思温
## 钦定古今图书集成/明伦汇编/氏族典/第189卷 > 萧思温

按《辽史萧思温传》：“思温小字寅古，宰相敌鲁之族弟，
忽没里之子，通书史。太宗时，为奚秃里太尉，尚燕国
公主，为群牧都林牙，寻为南京留守。时穆宗湎酒嗜
杀，思温以密戚预政，无所匡辅，士论不与。十九年春
蒐，上射熊而中，思温与夷离毕、牙里斯等进酒上寿，
帝醉还宫，是夜为庖人斯奴古等所弑。思温与南院”
枢密使高勋、飞龙使女里等立景宗。保宁初，为北院
枢密使，兼北府宰相，仍命世预其选。上册思温女为
后，加尚书令，封魏王。从帝猎闾山，为贼所害。